Vladimir Putin, prima reacție după tragedia din Moscova. Rușii sunt în stare de șoc
- Ionel Sclavone
- 23 martie 2024, 10:18
Vladimir Putin a avut o primă reacție după atacul terorist soldat cu 60 de victime, dintr-o sală de spectacole din Moscova. Reales de curând, dictatorul de la Kremlin a mulțumit autorităților pentru intervenție.
Forțele speciale rusești au intervenit cu întârziere în cazul atacului de la Crocus City Hall, după aproximativ o oră de la primele împușcături. Acest lucur a fost relatat inclusiv pe conturile Telegram apropiate serviciilor secrete. Iar acest lucru a ridicat o serie de semne de întrebare în legătură cu implicarea Kremlinului.
Vladimir Putin, prima reacție după atac
Dictatorul de la Kremlin a fost pus la curent în timp real cu evoluția situației din sala de spectacol. În atacul terorist din Rusia au murit 80 de persoane, iar alte 115 au fost rănite.
Vladimir Putin le-ar fi urat însănătoşire grabnică tuturor celor răniţi şi ar fi mulţumit personalului medical, conform vicepremierului Federaţiei Ruse, Tatiana Golikova, informează agenţia TASS.
"Noi şi ministrul rus al Sănătăţii, Mihail Albertovici Muraşko, i-am raportat preşedintelui despre starea de sănătate a pacienţilor, preşedintele le-a urat tuturor însănătoşire şi le-a mulţumit medicilor", a declarat ea reporterilor după vizita la Institutul de Cercetare Sklifosovsky.
Golikova a adăugat că acum este necesar să se monitorizeze îndeaproape starea pacienţilor şi să se ofere asistenţă în timp util.
Very interestingly a rare early variant (Gen 1) modern AK-12 assault rifle and 5.45x39mm magazines & ammo were seized. pic.twitter.com/7kLeVPsLq4
— War Noir (@war_noir) March 23, 2024
Atacul terorist soldat cu 60 de morți
Peste 60 de persoane au fost ucise şi 115 rănite vineri seara într-un atac armat la o sală de concerte de la periferia Moscovei. Atentatul a fost revendicat de gruparea jihadistă Statul Islamic (SI), relatează AFP. Forţele de securitate ruse au declarat că sunt în căutarea atacatorilor. Pe de altă parte, autorităţile au avertizat că numărul morţilor din atac "ar putea creşte".
Statul Islamic a susţinut că luptătorii săi "au atacat o mare adunare (...) în împrejurimile capitalei ruse Moscova". Organizaţia jihadistă a susţinut că teroriștii s-au întors la bază "în siguranţă".
Între timp, pe conturile Telegram au apărut imagini cu persoanele suspecte, dar și numele acestora. Anchetatorii ridică şi examinează înregistrările camerelor de supraveghere video. Ei au găsit în apropierea sălii de spectacole și armele folosite în atac.
Russian Telegram channels publish a list of six alleged suspects in the terrorist attack at Crocus City Hall.
1. Faizov Rivozhidin Zokirdzhonovich (20.05.2004).
2. Ismoilov Rivozhidin Islomovich (25.09.1972).
3. Faizov Muhammad-Sobir Zokirdzhonovich (20.05.2004).
— Anton Gerashchenko (@Gerashchenko_en) March 23, 2024
Vladimir Putin a fost avertizat de Statele Unite
Dictatorul de la Kremlin a convocat Consiliul de Securitate al Federației Ruse. Astfel, urmează să fie luate decizii cu privire la operațiunile forțelor antiteroriste. Pe de altă parte, mulți comentatori se tem că acest atac va fi folosit ca pretext pentru o represiune și mai puternică, a statului, împotriva cetățenilor ruși.
Sunt așteptate noi arestări și condamnări în rândul opozanților lui Vladimir Putin. De asemenea, există temerea că dictatorul va dispune o mobilizare în masă. Totul sub pretextul luptei antiteroriste.
Pe de altă parte, Statele Unite au declarat că au avertizat Rusia cu privire la posibile atacuri teroriste. De altfel, în urmă cu mai multe zile, Ambasada SUA la Moscova a atenționat cetățenii să evite adunările populare, inclusiv concertele din Moscova. Oficialii americani precizau că "monitorizează îndeaproape informaţii conform cărora extremiştii au planuri iminente de a viza adunări mari la Moscova".